**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Piekabes transporta autovedēja piegāde VID vajadzībām”**

**Iepirkuma identifikācijas Nr. FM VID 2023/213**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “ **Piekabes transporta autovedēja piegāde VID vajadzībām**”, ID Nr.FM VID 2023/213 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.** **p.k.** | **Obligātās (minimālās) prasības** | **Pretendenta piedāvātais***(pretendents[[1]](#footnote-2) aizpilda* *katru aili)* |
| --- | --- | --- |
|  | **Iepirkuma priekšmets** |
|  | Jaunas piekabes transporta autovedēja (turpmāk - Prece) piegāde |  |
|  | **Preces tehniskās prasības** |
| 2.1. | Pilna masa (kg): ne vairāk kā 3 500 kg |  |
| 2.2. | Kategorija: O2 |  |
| 2.3. | Kravnesība: vismaz 2 000 kg |  |
| 2.4. | Lafete: bez bortiem, platforma vai laipas, materiāls: gofrēts vai profilēts alumīnijs vai karsti cinkots metāls |  |
| 2.5. | Funkcijas: hidrauliski paceļama lafete |  |
| 2.6. | Lafetes garums: vismaz 4800 mm, bet ne vairāk kā 5300 mm |  |
| 2.7. | Lafetes augstums: no zemes vismaz 300 mm, bet ne vairāk kā 600 mm |  |
| 2.8. | Lafetes platums: vismaz 1900 mm, bet ne vairāk kā 2100 mm |  |
| 2.9. | Dīsteles sakabes augstums: no zemes mērot 400 līdz 450 mm, derīgs sakabei ar N1 kategorijas vilcēju kravas furgonu ar pilnu masu 3500kg |  |
|  | **Preces papildus komplektācija** |
| 3.1. | Aprīkota ar vinču: vismaz 2000kg un 10 metri tērauda trose |  |
| 3.2. | Aprīkota ar inerces bremzi un stāvbremzi |  |
| 3.3. | Komplektā rezerves ritenis |  |
| 3.4. | Ja konstrukcijā paredzētas uzbraukšanas rampas, tām jābūt komplektā | *Pretendents norāda vai konstrukcijā ir paredzētas uzbraukšanas rampas\_\_(jā/nē)* |
|  | **Preces piegādes nosacījumi** |
| 4.1. | Preces piegādes vieta: Talejas iela 1, Rīga. |  |
| 4.2. | Pretendentam 4 mēnešu laikā pēc līguma noslēgšanas jānodrošina jaunas un nelietotas Preces piegādi. |  |
| 4.3. | Ja saņemtā Prece neatbilst tehniskajā prasībām, Pasūtītāja pilnvarotā kontaktpersona saņemto Preci nepieņem un pieņemšanas nodošanas aktu neparaksta, un nosūta Pretendenta pilnvarotajai kontaktpersonai uz elektroniskā pasta adresi motivētu pretenziju. Pretendents par saviem līdzekļiem bez papildus samaksas novērš pretenzijā norādītos Preces trūkumus vai apmaina to pret jaunu, atbilstošu Preci. |  |
| 4.4. | Pretendents nodrošina piegādātajai Precei vismaz 12 (divpadsmit) mēnešu garantijas laiku no attiecīgās Preces piegādes pavadzīmes abpusējas parakstīšanas dienas. | *Pretendents norāda garantijas laiku mēnešos\_\_\_\_\_\_* |
| 4.5. | Garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu. |  |
| 4.6. | Ja garantijas laikā Precei konstatēti trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis piekabes lietošanas prasības), Pasūtītāja pilnvarotā kontaktpersona sastāda motivētu pretenziju un nosūta to Pretendenta pilnvarotajai kontaktpersonai uz elektroniskā pasta adresi. |  |
| 4.7. | Preces garantijas laikā Pretendents par saviem līdzekļiem bez papildus samaksas novērš piegādātās Preces (tās daļas) trūkumus 20 (divdesmit) darba dienu laikā no pretenzijas nosūtīšanas dienas. |  |
| 4.8. | Precei jābūt atbilstošai tehniskajām prasībām un ar izietu un spēkā esošu VAS “Ceļu satiksmes drošības direkcija” (CSDD) tehniskās apskates protokolu. |  |
| 1.
 | **Preces izmaksas** |
| 5.1.  | Preces cenā ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Tehniskā piedāvājuma 4.1. apakšpunktā minētajai Preces piegādes vietai, darbaspēka izmaksas, nodokļus, izņemot PVN, nodevas, ar garantijas nodrošināšanu saistītās izmaksas, nekvalitatīvas, bojātas un Tehniskā piedāvājuma nosacījumiem neatbilstošas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas, Preces pirmreizējās reģistrācijas CSDD izmaksas, pirmreizējās reģistrācijas nodevas un nodokļi, Preces numurzīmes izņemšanas izmaksas, Preces tehniskās apskates izmaksas, un citas ar Preces piegādes savlaicīgu un kvalitatīvu izpildi saistītās izmaksas. |  |
|  | **Samaksas noteikumi** |
| 6.1. | Pasūtītāja paredzamā līguma summa ir 4132,00 EUR (četri tūkstoši viens simts trīsdesmit divi *euro* un 00 centi) bez PVN. PVN tiek aprēķināts un maksāts papildus saskaņā ar spēkā esošo nodokļa likmi.  |  |
| 6.2. | Pasūtītājs par saņemto Preci veic samaksu ar pārskaitījumu uz Pretendenta norādīto bankas norēķinu kontu 30 (trīsdesmit) dienu laikā no abpusēji parakstīta pieņemšanas nodošanas akta parakstīšanas un rēķina saņemšanas. |  |
| 6.3. | Par samaksas brīdi uzskatāms naudas pārskaitīšanas datums no Pasūtītāja norēķinu konta. |  |
|  | **Pušu atbildība**  |
| 7.1. | Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. |  |
| 7.2. | Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma. |  |
| 7.3. | Pasūtītājs pieprasa no Pretendenta līgumsodu 100,00 EUR (viens simts *euro* un 00 centu) apmērā par katru tehniskā piedāvājuma 6.1.apakšpunktā norādīto ziņu prettiesiskās izpaušanas gadījumu. |  |
| 7.4. | Ja Pasūtītājs neievēro samaksas termiņu, Pretendents pieprasa no Pasūtītāja līgumsodu 0,1% (procenta vienas desmitās daļas) apmērā no savlaicīgi nesamaksātās summas, bez PVN, par katru nokavēto samaksas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas, bez PVN. |  |
| 7.5. | Ja nokavēta kādas līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā vai stundā pēc līgumā noteiktā attiecīgās saistības izpildes termiņa un ietver dienu, kurā saistība izpildīta. |  |
|  | **Informācijas neizpaužamība**  |
| 8.1. | Pretendents apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Pretendentam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas. |  |
| 8.2. | Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.). |  |
| 8.3. | Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju. |  |
|  | **Līguma darbības termiņš** |
| 9.1. | Līgums stājās spēkā ar tā abpusējas parakstīšanas dienu. Līgums ir spēkā līdz pušu saistību pilnīgai izpildei.  |  |
| 9.2. | Pusēm ir tiesības vienpusēji izbeigt līguma darbību pirms Preces piegādes, vismaz 30 (trīsdesmit) dienas iepriekš rakstiski paziņojot par to otrai Pusei. |  |
|  | **Pretendenta atbilstība** **profesionālās darbības veikšanai** |
| 10.1. | Pretendents ir Latvijas Republikas Uzņēmumu reģistra Komercreģistrā reģistrēts komersants. *Informācija tiks pārbaudīta Latvijas Republikas Uzņēmumu reģistra vestajos reģistros.* |  |
| 10.2. | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja. *Informācija tiks pārbaudīta Valsts ieņēmumu dienesta publiski pieejamā datubāzē.* |  |
| 10.3. | Pretendents ir ārvalstī reģistrēta vai pastāvīgi dzīvojoša persona.*Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.*  |  |

1. **Komisijas iegūstamā informācija**
	1. Komisija no Valsts ieņēmumu dienesta publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
	2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro, komisija lūdz 3 (trīs) darba dienu laikā iesniegt izdruku no Valsts ieņēmumu dienesta elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

 Ja 2.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā, kas kopsummā pārsniedz 150 euro, vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
	2. Pasūtītājs attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
	3. Ārvalstī reģistrētam pretendentam, kuram būtu piešķiramas līguma slēgšanas tiesības, komisija lūdz 3 (trīs) darba dienu laikā iesniegt nepieciešamo informāciju 2.4.apakšpunktā minētās pārbaudes veikšanai.

##  PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

**3.1.** Komisija par iepirkuma uzvarētāju atzīst to pretendentu, kura piedāvājums atbilst pretendenta piedāvājumā norādītajām prasībām un kura piedāvājuma cena ir viszemākā**.**

 **3.2.**Gadījumā, ja vairāki pretendenti *piedāvā vienādu finanšu piedāvājuma zemāko cenu*, Preces piegādes tiesības tiek piešķirtas pretendentam, kurš piedāvā ilgāku Tehniskā piedāvājuma 4.4.apakšpunktā norādīto Preces garantijas laiku.

##  Finanšu piedāvājums

*2.tabula*

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par vienību,** **EUR bez PVN** |
| 1. | Jaunas piekabes transporta autovedēja piegāde |  |

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā *2 (divas)* zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN *veidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai*.
4. **NOSACĪJUMI PIEDĀVĀJUMA IESNIEGŠANAI**
5. **Piedāvājumu pretendents var iesniegt līdz 2023. gada 5. oktobrim plkst. 10.00, nosūtot piedāvājumu uz elektroniskā pasta adresi: gunta.borisevica@vid.gov.lv.** un **liga.pudane@vid.gov.lv**
6. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
7. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
8. Piedāvājumu nepieciešams iesniegt elektroniskā formātā, izmantojot drošu elektronisko parakstu.
9. Piedāvājumam jābūt aizsargātam, izmantojot šifrēšanu. Kā šifrēšanas rīku var izmantot, piemēram, arhivēšanas programmatūru 7-Zip (https://www.7-zip.org/), izveidotajam piedāvājuma datņu arhīvam uzstādot šifrēšanas paroli (Instrukcija: labais peles taustiņš – 7-Zip – Ielikt arhīvā – Ievadīt paroli – Ievadīt paroli atkārtoti – Labi).
10. **Piedāvājuma iesniedzējs 2023. gada 5.oktobrī no plkst. 10.00 līdz plkst. 11.00 nosūta uz elektronisko pasta adresi: gunta.borisevica@vid.gov.lv un** **liga.pudane@vid.gov.lv** **paroli (šifru) šifrētā piedāvājuma atvēršanai.**
11. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram 4.apakšpunktā noteiktajā termiņā nav atsūtīta parole, Pasūtītājs neizskata.
12. Iesniegtie piedāvājumi tiek atvērti pēc 4.apakšpunktā norādītās paroles (šifra) iesniegšanas termiņa beigām Komisijas rīkotajā sanāksmē.

|  |  |
| --- | --- |
| **Pretendenta nosaukums:**  |  |
| Reģistrācijas Nr.:  |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)